52. schôdza NR SR - 11.deň - B. popoludní
Dátum: 2026-06-10
Poslanec: Dubovický, Richard 
Druh vystúpenia: Vystúpenie v rozprave

Ďakujem vám. Ďakujem, pán predsedajúci. Kolegyne, kolegovia, dovoľte mi vystúpiť v tomto čítaní ohľadom zákona, o ktorom si myslím, že len sa snažíte zakryť vlastnú neschopnosť. Je to ďalšia zástupná téma v parlamente. Ďalšia zástupná téma, s ktorou sa snažíte odviesť pozornosť z vašej neschopnosti vládnuť. Nič iné. A dovoľte mi hneď na úvod povedať, že je to aj uvedené v dôvodových správach, že sa snažíte nejakým spôsobom vyvolať dojem, že voľby, voľba poštou je niečo menej demokratické, že je niečo menej férové, že je niečo neférové voči vám. Ale ja vám hneď na úvod poviem, že to, ako to zhodnotil, najlepšie je práve koaličný poslanec, pán poslanec Michalko. Že vy sami bojíte. Vy sami bojíte ľudí. Lebo pán poslanec Michalko povedal, že výsledky z volieb zo zahraničia nie sú vo váš prospech. A toto je jeden jediný dôvod, prečo to robíte, lebo ak by pán Michalko klamal, čo verím tomu, že neklame, lebo pán Michalko veľmi rád rozpráva do médií. Ale ak by pán Michalko klamal, tak by ste nemali vy v programe, keď ste skladali túto vládu, že chcete to určitým spôsobom rozširovať. Práve naopak. Takže ja si myslím a som presvedčený, že pán Michalko hovorí pravdu. A vy kvôli tomu tu ste otvorili tento zákon, aby ste určitým spôsobom vytvorili dojem toho, že voľba zo zahraničia je niečo zlé pre Slovensko. Ale poďme ďalej. Viete, hovoria vám to aj odborníci a zhodujú sa na tom, že volebné právo je všeobecné právo občana a nie je viazané na miesto pobytu. Ak štát vytvoril mechanizmus, ktorý umožňuje hlasovať občanom v zahraničí, mal by ho skôr zdokonaľovať než rušiť. Takže vy namiesto toho, aby ste práve túto voľbu zo zahraničia nejakým spôsobom zdokonaľovali, idete ju rušiť a idete vytvoriť nejaký nový mechanizmus. A ja vám garantujem, že ak tento zákon schválite, bude to mať práve opačný efekt, lebo čísla hovoria jasne. V roku 2020 bolo 49 000 odovzdaných, respektíve prijatých hlasovacích lístkov zo zahraničia. Nie v roku 2023, pán kolega. Toto som chcel povedať. Ja hovorím o roku 2020. Takže práve naopak, má to rastúcu tendenciu. Takže ja sa stále snažím prísť na ten argument, že prečo vlastne to robíte, keď vidíte, že práve tento mechanizmus, ktorý, aj kolegyňa hovorila predo mnou, kolegyňa Bihariová, je v súlade s Ústavou Slovenskej republiky. Je to iba strach, nič iné. Ale dovoľte, ideme ďalej. Politológ Miroslav Žádek označil zrušenie voľby poštou za krok späť a upozornil, že za roky fungovania neboli predstavené žiadne konkrétne dôkazy o systematických manipuláciách. Neboli žiadne dôkazy, že voľba zo zahraničia bola určitým alebo nejakým spôsobom niekým manipulovaná. A neuveríte, viete, kto to potvrdil? Aj Generálna prokuratúra Slovenskej republiky. A konkrétne generálny prokurátor Maroš Žilinka uviedol, a budem ho citovať, že nemá informácie, ktoré by potvrdzovali manipuláciu volieb prostredníctvom voľby poštou. Takže na základe čoho vy tu obhajujete rušenie voľby poštou? Na základe čoho? A máte to napísané v dôvodovej správe a teraz dovoľte, budem to čítať. Právna úprava reflektuje na dlhodobú požiadavku voličov zúčastňovať sa osobného hlasovania namiesto voľby poštou. Tak by ma celkom zaujímalo, akým spôsobom chcete zabezpečiť, aby každý jeden občan, a povedzme, ak by sme išli podľa štatistických údajov, že skoro 59 000 ľudí na Slovensku, ktorí odovzdali práve tento hlas poštou, dostanú to isté právo. A teraz dovoľte, budem citovať. Ombudsman Dobrovodský povedal, že každý hlas má mať rovnakú váhu. To bolo tu aj povedané, ale zároveň aj doplnil, že musia byť spravodlivé podmienky bez ohľadu na to, kde sa ten daný človek, daný občan Slovenskej republiky nachádza. A to je absolútne niekde, v ktorom je v štáte. No je to na prvom razom nespravodlivé, že vy neviete garantovať, že povedzme, ak by sme išli podľa štatistických údajov z roku 2023, že bude 59 000 hlasov odovzdaných minimálne, lebo ak tie štatistické údaje, respektíve tie štatistické údaje ukazujú správne čísla, tak má to rastúci efekt. A vy si to môžete kľudne skontrolovať, možno, že si to dáte do Googlu. Je to jednoduché. Uvidíte, že tá téma, respektíve tí voliči fakt, že majú čím ďalej tým väčší záujem aj voliť zo zahraničia. Samozrejme, aj ja som sa stretol s ľuďmi, ktorí odovzdali tú poštovú obálku skôr, lebo potrebovali ísť na pracovnú cestu, potrebovali ísť niekde na dovolenku a tak ďalej a tak ďalej. A samozrejme, aj ja som dostal správu, že pošta danej osoby neprišla na Slovensko, ale o tom, ako rozprávala moja kolegyňa Irena Bihariová, sa vyjadril takisto Ústavný súd. Mňa by celkom zaujímalo, ak by som to prešiel ďalej. Rozprávate o tom, že na tých ambasádach a tých pracoviskách ten priebeh sčítania hlasov musí byť transparentný a férový, tak chcel by som sa opýtať, takže vy máte momentálne dôkazy o tom, že v súčasnosti tie obálky, ktoré došli, čo boli sčítané, boli sčítané netransparentne? Máte o tom dôkaz? Pani poslankyňa Plevíková, vy ste tu na to predstavili, tak sa vás ešte raz opýtam. Máte o tom nejaký dôkaz? Lebo ak máte o tom dôkaz, že v skutočnosti došlo k porušeniu zákona, tak mali by ste to veľmi rýchlo oznámiť či na prokuratúre alebo inde. Máte na to právo, ale verím tomu, že ste to neurobili, lebo opäť zdôrazňujem, ide o ďalšiu vašu zástupnú tému. Čo sa týka ešte ďalších vecí, napríklad to je celkom dobrá zaujímavosť, čo rozprávajú odborníci, že zatiaľ čo Slovensko diskutuje o obmedzení možnosti hlasovania zo zahraničia, okolité krajiny postupujú opačne. Česká republika voľbu poštou zaviedla, Maďarsko kombinuje osobné hlasovanie s hlasovaním poštou a viaceré štáty rozširujú možnosti účasti občanov vo voľbách, nie ich zužujú. Takže ja osobne som presvedčený, že tu poslanci, vláda a tak ďalej, v prvom rade je ich úloha, aby čo najviac ľudí bolo zapojených vo voľbách. A nie práve naopak, že vy obmedzujete, že zužujete. A to nehovorím ja, to hovoria odborníci. To vám hovoria, to vám hovorí aj politológ Miroslav Žádek. Ja neviem, či vy sledujete niektoré odborné diskusie, ale vy si ich začnite pozerať, lebo sú tam relevantné argumenty, že prečo tento zákon, ktorý tu je v parlamente v súčasnosti, je zlý. A opäť budem sa obracať na to, že generálny prokurátor Maroš Žilinka nemá informácie, ktoré by potvrdili akúkoľvek manipuláciu prostredníctvom voľby poštou. Viete, v tomto parlamente za posledné mesiace, roky už sme sa stretli s kadečím, ale ja som stále toho názoru, že neriešite ekonomickú situáciu Slovenska. Namiesto toho, aby ste mali priniesť prorastové opatrenia, priniesli ste 39 bodov, ktoré prakticky roztrhali rôzni odborníci, rôzne inštitúcie. Vy si robíte absolútnu srandu zo Slovenska. Vy škodíte Slovensku. Chcel by som ešte povedať, čo sa týka doložky vplyvov. Mňa by to celkom zaujímalo, možno, že pani poslankyňa Plevíková, budete mi môcť odpovedať písomne, že v dôvodovej správe píšete, že má to pozitívny sociálny vplyv. A potom, keď sa pozrieme na doložku vplyvov, tam to nie je. A prečo? Viete potom vôbec, čo zadávate a či máte súlad s textami? Ja si myslím, že nie. Tiež máte vyjadrenie z ministerstva financií, alebo inak to poviem: v doložke vplyvov hovoríte, že má to pozitívny a negatívny vplyv na rozpočet. Ja som presvedčený, že v prvom rade má to negatívny vplyv na rozpočet. Ono to netvrdím ja, ono to tvrdí aj ministerstvo financií. A vy dokonca nemáte ani finančné krytie na tento zákon. Vy vôbec nemáte finančné krytie. Z čoho to chcete zaplatiť? Ale aj to pozitívne, keď nejakým spôsobom dáte, tak stále ste v mínuse. Dobre. Poďme ďalej. Čo sa týka všeobecnosti tohto zákona, skrátka jasne treba povedať, že sa otáčate ľuďom, ktorí žijú v zahraničí. A to len práve preto, že drvivá väčšina týchto ľudí nie sú vaši voliči. A hovorím, netvrdím to ja. Povedal to váš koaličný poslanec, pán poslanec Michalko. Je to váš strach. A preto som presvedčený, že ďalej by sme o tomto zákone nemali nijakým spôsobom rozprávať. Lebo určite vám to povedia aj moje kolegyne, aj moji kolegovia. Bolo vám to povedané takisto aj v prvom čítaní, v čom všetkom sa mýlite. A vy vôbec nepočúvate, ale na to som si zvykol. Však prechádzajú tu zvláštne zákony a zvláštne desiatky, stovky miliónov miznú na rôznych účtoch vami spriaznených ľudí. Takže tak. Na záver, kolegovia, chcem vás ešte raz poprosiť, lebo vidím a neviem, či sú tu zástupcovia zo strany HLAS, ktorí nejakým spôsobom nie sú stotožnení s týmto zákonom. Ja verím tomu, že aspoň časť poslancov vládnej koalície bude mať zdravý rozum a o tomto zákone nebudeme absolútne hlasovať. Ďakujem veľmi pekne.